Predsednik Srbije Aleksandar Vučić rekao je novinarima da su mnogi zvaničnici u Davosu, na različitim forumima, osudili najavu pokušaja ukidanja imena Republike Srpske. Vučić je iskazao rezervu prema signalima iz Prištine o mogućem ukidanju taksi od sto odsto na proizvode iz centralne Srbije.\nAleksandar Vučić je rekao da se iznenadio što su mnogi zvaničnici osudili najavu pokušaja ukidanja imena RS.\n“To se prvi put dešava, tako da što se takvih poruka tiče, nisam nezadovoljan”, rekao je Vučić novinarima.\nVučić je iskazao rezervu prema signalima iz Prištine o mogućem ukidanju taksi od sto odsto na proizvode iz centralne Srbije.\n“Ne verujem da će lako da ukidaju takse, ali se nadam da hoće”, rekao je Vučić i dodao da je pritisak iz međunarodne zajednice u tom pravcu sve veći.\nPredsednik podseća da je Priština mnogo puta do sada pokazala da se ne drži dogovora, kao i da ga je iskustvo naučilo da se albanskim zvaničnicima ne može verovati.\n“To su njihove igre. Svi mi dugujemo mlađim generacijama koje dolaze mir i rat nas nikuda neće odvesti, ali treba to da kaže i svom stranačkom kolegi Kadriju Veseljiju”, rekao je Vučić i istakao da se Beograd zalaže za mir i za nastavak razgovora.\n“Srbija predstavljena na najbolji način”\nPredsednik Vučić je izjavio da je na svečanoj večeri u Davosu, kojoj je prisustvovao, Srbija predstavljena na najbolji način, posebno zahvaljujući austrijskom kancelaru Sebastijanu Kurcu, koji je predočio konstruktivnu politiku Srbije u regionalnim okvirima i ekonomske reforme.\n“I neki ljudi iz Izraela su to činili na najbolji mogući način i ja sam im na tome zahvalan”, dodao je.\n“Bio je to jedan od najvažnijih sastanaka sa najvažnijim ljudima sa kojima sam ikada bio”, rekao je Vučić novinarima, govoreći o značaju neformalne, a efiksane diplomatije kakvu predstavlja događaj tog tipa.\n“Ne znam čime smo mi zaslužili učešće. Veoma interesantna večera, na kojoj smo mnogo toga mogli da naučimo, da vidimo kojim putem se svet kreće i da predstavimo Srbiju na najbolji način”, rekao je Vučić.\nPredsednik je istakao da je posebno srećan što je Srbija “na takvom nivou bila predstavljena pred ljudima koji učestvuju u oblikovanju sveta”.\nBilo je, kaže, naporno, ali je zadovoljan, a čuje, kaže, da ima važnih vesti u zemlji, ili da “može da ih bude, tako da treba da se vraćamo i da rešavamo probleme u zemlji”.\nVučić: Priština će povući takse, ali smo platili visoku cenu\n← SAD UPUTILE RATNE BRODOVE U TAJVANSKI MOREUZ: Kina šalje bombardere (VIDEO)\nŠTA SE KRIJE IZA IZNENADNOG NAPADA BAKIRA IZETBEGOVIĆA? Ukidaju Srpsku jer Dodik neće u NATO! →\nMart 26, 2019 admin Komentari isključeni za Svetske agencije o Haradinajevoj smeni Mikićeve\nLAZANSKI OTKRIVA: Zašto Indija nije svetska vojna sila i zašto im Pakistanci lako obaraju daleko moćnije avione?\nMart 3, 2019 admin Komentari isključeni za LAZANSKI OTKRIVA: Zašto Indija nije svetska vojna sila i zašto im Pakistanci lako obaraju daleko moćnije avione?\nSTIŽU RAKETE 9M120 ATAKA: Srbija će dobiti nove helikoptere Mi-35M sa najjačim paketom opreme (VIDEO)\nFebruar 22, 2019 admin Komentari isključeni za STIŽU RAKETE 9M120 ATAKA: Srbija će dobiti nove helikoptere Mi-35M sa najjačim paketom opreme (VIDEO)


Izlaganje direktora ASK povodom završetka IPA tvining projekta “Podrška implementaciji mjera integriteta“\nMeđunarodna saradnja i stalno jačanje kapaciteta Agencije među ključnim prioritetima ovog organa\nZadovoljstvo mi je i čast biti ovdje sa vama, na obilježavanju završetka ovog značajnog projekta za Agenciju za sprječavanje korupcije, kao i za druge institucije u Crnoj Gori sa kojima Agencija sarađuje na prevenciji korupcije. Ovaj veoma važan projekat je, između ostalog, pružio veliku podršku unaprjeđenju primjene mjera integriteta u institucijama javnog sektora, sistema za prijave i zaštitu zviždača kao i regulative kojom se uređuje djelatnost lobiranja.\nPosebno ističem da su međunarodna saradnja i stalno jačanje kapaciteta Agencije uz veliku transparentnost rada, među ključnim prioritetima ovog organa.\nU nastojanju da uspješno sprovede svoj mandat i ispuni očekivanja domaće javnosti i međunarodnih partnera, Agencija je svoje aktivnosti fokusirala na obezbjeđivanje uslova i jačanje kapaciteta za efikasnu implementaciju propisanih nadležnosti.\nMeđu dobrim primjerima međunarodne podrške Agenciji, upravo je i IPA tvining projekat “Podrška implementaciji mjera integriteta”, koji je finansirala Evropska Unija, a koji je Agencija realizovala od aprila 2017. godine, u saradnji sa tvining partnerom Nacionalnom agencijom za borbu protiv korupcije Republike Italije.\nIzražavam zadovoljstvo što mogu da kažem da je ovaj IPA projekat omogućio razmjenu iskustava između italijanske i crnogorske Agencije i ujedno pomogao Agenciji da u proteklom periodu postigne konkretne i mjerljive rezultate po svim oblastima rada koje su bile obuhvaćene ciljevima i mjerama ovog projekta.\nSve projektne aktivnosti su u potpunosti realizovane, a tvining partneri iz crnogorske i italijanske Agencije su uspjeli da u implementaciju projektnih aktivnosti uključe veliki broj crnogorskih institucija, posebno onih sa kojima Agencija blisko sarađuje na sprovođenju svojih nadležnosti. U vezi sa tim, želim da izrazim zahvalnost tvining partnerima i crnogorskim institucijama na državnom i lokalnom nivou na dobroj saradnji i uspješnoj realizaciji projekta.\nKroz ovaj projekat, ojačana je koordinatorska i nadzorna uloga Agencije za efikasnije sprovođenje planova integriteta u crnogorskim institucijama, koje su imale zakonsku obavezu usvajanja planova integriteta, imenovanja menadžera integriteta i donošenja izvještaja o sprovođenju planova integriteta.\nPosebno ukazujem na izuzetno visok procenat ispunjavanja navedenih obaveza, a kao potvrdu toga navodim podatak da je oko 98% organa vlasti imenovalo menadžera integriteta i donijelo plan integriteta.\nNadalje, u okviru projekta, analizirana je zakonska regulativa i njena primjena u četiri oblasti od posebnog rizika od korupcije, kao što su javne nabavke, privatizacija, zdravstvo i prosveta, što će doprinijeti otklanjanju rizika od korupcije u institucionalnom i zakonskom okviru i dodatnom jačanju integriteta u tim oblastima.\nOsnaženi su i kapaciteti Agencije za primjenu zakonskih odredbi koje se odnose na postupanje po prijavama i zaštiti zviždača. Na osnovu analiziranih zakonskih odredbi i njihove tekuće primjene, date su preporuke za unapređenje, koje će poslužiti u formulaciji predloga za izmjene i dopune Zakona o sprječavanju korupcije u dijelu prijava i zaštite zviždača. Kroz projekat je započela i snažnija promocija instituta i zaštite zviždača u privatnom sektoru.\nKada je u pitanju lobiranje, akcenat je stavljen na podizanju svijesti opšte i zainteresovane javnosti o djelatnosti lobiranja, a sagledana je i zakonska regulativa, sve u cilju obezbjeđivanja njene snažnije primjene. I na ovom planu je evidentan napredak u odnosu na prethodni period, pa je do danas u registar lobista Agencije upisano šest lobista i jedno pravno lice.\nOvo su tek neki od rezultata Agencije tokom realizacije ovog projekta, a vjerujem da će se puni efekti projektnih aktivnosti tek značajno osjetiti u našem budućem radu.\nKonačno, želim da poručim da je Agencija, od svog osnivanja do danas, dala veliki doprinos sveukupnoj borbi protiv korupcije, i neselektivnom i dosljednom primjenom zakona iz svoje nadležnosti doprinijela jačanju transparentnosti rada javnog sektora.\nPodsjećam da je na osnovu odluka i mišljenja Agencije u odnosu na javne fukcionere 226 javnih funkcionera različitih kategorija podnijelo ostavke ili razriješeno od strane organa vlasti. Takođe, zbog kršenja antikorupcijskih zakona iz svoje nadležnosti, Agencija je pokrenula 1.655 prekršajnih postupaka, a nadležni sudovi su izrekli novčane kazne u iznosu od 354.000€ .\nAgencija je evidentirala i veliko povećanje broja prijava zviždača u 2018. u odnosu na prethodni period, što govori o povjerenju građana u rad ovog organa. To povjerenje potvrđuju i rezultati poslednjeg godišnjeg istraživanja javnog mnjenja koje je Agencija objavila u decembru 2018. godine, a koje je za potrebe ove institucije sprovela agencija DAMAR PLUS.\nPrema rezultatima istraživanja ukupno 66,4% građana procjenjuje da je Agencija dala doprinos sveukupnoj borbi protiv korupcije u Crnoj Gori, dok povjerenje u rad Agencije u borbi protiv korupcije i u ovom, kao i prethodnim godišnjim istraživanjima ima više od 60% ispitanika. Agencija je i u ovom, kao i u prethodnim istraživanjima na prvom mjestu među institucijama u koje bi građani imali najviše povjerenja u slučaju da se odluče da prijave korupciju.\nNa kraju, još jednom želim da se zahvalim svima koji su učestvovali u realizaciji ovog uspješnog projekta, predstavnicima Nacionalne agencije za borbu protiv korupcije Republike Italije i delegacije Evropske Unije, kao i našim službenicima koji su učestvovali u svim fazama projekta, a posebno uvaženoj g-đi Sonji Lestvik stalnoj tvining savjetnici, sa kojom smo imali uspješnu saradnju tokom cijelog trajanja projekta.\nAgencija će nastaviti da intenzivno sprovodi međunarodnu saradnju kao i do sada, i biće pouzdan partner svim domaćim i međunarodnim subjektima na planu prevencije korupcije, što je zajednički cilj na putu Crne Gore u evropskim integracijama i ostaće posvećena unapređenju naše prakse u skladu sa najboljim iskustvima i standardima Evropske unije.


Početkom juna preko novog mosta u Srpskim toplicama | Glas Banja Luke - Nezavisni online magazin\nPočetkom juna preko novog mosta u Srpskim toplicama\nBANJA LUKA, 29. maja – Već početkom idućeg mjeseca, odnosno od 1. do 10. juna, možemo očekivati da će most u Srpskim toplicama biti pušten u saobraćaj, potvrdio je za “Nezavisne” gradonačelnik Banjaluke Draško Stanivuković.\nIstakao je da su u toku završni radovi, te da je pitanje dana kada će most biti pušten u funkciju.\n“Od 1. juna, a najkasnije do 10. juna, može se očekivati da će most biti pušten u saobraćaj. Svakako će to biti u prvih nekoliko dana sljedećeg mjeseca”, rekao je Stanivuković.\nMještani Srpskih toplica s radošću su dočekali vijest da će novi most uskoro biti završen.\n“Konačno smo dočekali da radovi budu završeni. Ovaj most će omogućiti lakšu komunikaciju našeg naselja s centrom grada”, kazao je Miloš K. iz Srpskih toplica.\nNataša P. iz ovog naselja kaže da su godinama čekali na realizaciju ovog projekta.\n“Novi most će nam olakšati i ubrzati svakodnevni odlazak na posao u centar grada”, kaže Nataša P.\nRanije su iz Odjeljenja za saobraćaj i puteve kazali da je pri kraju izgradnja mosta u Srpskim toplicama, te da se postavljaju ograda i javna rasvjeta.\nKako su tada naveli iz ovog odjeljenja, sanirali su pješačke staze uz magistralni put, odnosno između starog i novog mosta, što se takođe privodi kraju.\n“Paralelno, u toku su i pripreme za ispitivanje nosivosti konstrukcije mosta”, kazali su iz ovog odjeljenja.\nNovi most će, kako su najavili iz ovog odjeljenja, omogućiti kvalitetniju vezu između istočnog i zapadnog tranzita te rasteretiti ulaz u grad iz pravca kanjona Tijesno i Manjače.\nVrijednost ove investicije iznosila je 3,5 miliona KM, ali je za dodatne radove bilo neophodno izdvojiti još 300.000 KM iz budžeta grada da bi sve bilo završeno.\nNovi most imaće raspon od 63, a širinu 11 metara i, osim dvije saobraćajne trake po tri i po metra, imaće i pješačke staze širine po dva metra, te pristupne saobraćajnice, proširenje ulazno-izlaznih traka na magistralnom putu i uređenje obaloutvrde.\nIzgradnja ovog mosta počela je u februaru 2020. godine, a prvobitni rok kada je most trebalo da bude završen bio je 31. decembar. Sljedeći rok bio je april, međutim izvođači su tražili da to ipak bude kraj maja zbog, kako su tada naveli, poteškoća u funkcionisanju tokom korone.\nIzvođač radova je konzorcijum koji čine preduzeća “Kozaraputevi”, “Prijedorputevi”, “ABS solution” i “Metaling”, a rok je 10 mjeseci.\nPrethodni članakU Banjaluci PUŠTENE U RAD nove kamere: Sistem detektuje nevezanje pojasa i upotrebu telefona\nNaredni članakSa njima nikad nije dosadno: Najzabavniji horoskopski znaci


Peres: Real najveći sportski brend | SerbianForum\nPeres: Real najveći sportski brend\n15. oktobar 2009. 15:50\nPredsednik španskog fudbalskog kluba Real Madrid Florentino Peres izjavio je da ’kraljevski klub’ predstavlja najznačajniji svetski sportski brend.\nPeres je u izjavi za CNN priznao da je izuzetno teško održavati vrednost jednog ovakvog brenda, pošto su uspesi i trofeji svakodnevna obaveza svih zaposlenih u klubu. "Imamo obavezu da se svake godine borimo i osvajamo trofeje. Pritisak i obaveze su ogromne i teško je konstantno održavati pozitivan imidž Real Madrida", ocenio je predsednik ’kraljevskog kluba’.\nOn je naglasio da su svi u klubu svesni da u svakom trenutku moraju da vode računa o imidžu kluba i da se igračima koji dolaze u klub uvek predočava šta se od njih očekuje.\n"Svi igrači znaju u kakav klub dolaze. Svesni su da ih u svakom trenutku gleda više od polovine ljudi na svetu. Njihova obaveza nije samo pobeda, već i da zabave publiku, osvoje simpatije i očaraju srca navijača", istakao je Peres.\n"Tačno je da su nam trofeji važni, ali su nam takođe bitni rad i zalaganje, koji predstavljaju sastavni deo ovog kluba. Neoprostivo je ako neko nema žara i strasti. Navijači moraju da dobiju ono što zaslužuju", zaključio je on.


BH umjetnici na izložbi murala u Barceloni – SARAJEVO.co.ba\nObjavljeno 29. 01. 2010 29. 01. 2010 od sarajevo.co.ba\nBH umjetnici na izložbi murala u Barceloni\nBosanskohercegovački umjetnici Sandin Međedović i Miran Lazić, kao jedini predstavnici iz Bosne i Hercegovine i jugoistočne Evrope, će učestvovat na kolektivnoj izložbi murala u Barceloni koju organizuje Fondacija Joan MirÃ³.\nOva dva umjetnika će od 7. do 19. februara 2010. godine, na zidovima galerije oslikavati mural pod radnim nazivom “Segments”.\nIzrada murala na području BiH pobrala je simpatije poštovaoca ove umjetnosti diljem svijeta, kada je u Sarajevu naslikan najveći mural na Balkanu, dug 45 metara, kao i održavanje internacionalnog graffiti festivala “Balcan Express”.\n“Velika je čast da, zajedno s kolegom Miranom, predstavljam BiH na ovako impozantnom projektu. Nakon što su na Internetu pronašli naše radove, predstavnici Fondacije su izrazili želju da naš stil rada bude dio predstojeće izložbe. Dobili smo zadatak da osmislimo, a kasnije i oslikamo dio murala koji se odnosi na Street Art Collection”, pojasnio je Sandin Međedović.\nOd 19. februara do 6. juna posjetitelji izložbe u Barceloni moći će uživati u autorstvu 10 timova umjetnika iz cijelog svijeta među kojima su i predstavnici Bosne i Hercegovine.\nNazad Bosna u polufinalu sa Igokeom\nNaprijed Uspostavljanje SOS Kriznog centra za borbu protiv zloupotrebe djece


Država, suvlasnik Jugoremedije, ne(i)ma interes da pomogne strateškog partnera\nMaćeha i dželat\nVlast u Srbiji se maćehinski i selektivno odnosi prema strateškim privrednim subjektima i istinskim potencijalima. Kada premijer i nadležni ministri u sve podobne mikrofone kažu kako ne mogu pomoći svima, onda je, praksa to pokazuje, izvesno da istinski neće pomoći nikome, pa makar se radilo o predizbornom vremenu sa (ne)izvesnim ishodom po ovu i ovakvu vlast\nNakon Srboleka, giljotinu u našem bolesnom zdravstvu čeka i zrenjaninska Jugoremedija, kojoj u godini jubileja (50 godina od osnivanja) sa preko 460 radnika preti nestanak i pretvaranje farmaceutskog objekta u svinjske obore. Iako je obećano sa najvišeg mesta, pomoć države kao manjinskog vlasnika Jugoremedije izostaje, što je Zdravka Deurića, izvršnog direktora zrenjaninske farmaceutske fabrike, i njegove saradnike vodi u očaj.\n- Od države kao manjinskog akcionara sa 42 procenta vlasništva tražimo da nam obezbedi ono što je u stanju da uradi, da nam obezbedi kredit od 8 miliona evra sa kamatom od 4 procenta kako bismo prevazišli dugove u istom iznosu prema dobavljačima koji su nas pretrpali tužbama - kaze Deurić.\n- Počev od saniranja duga prema Aventisu u iznosu od 900.000 evra kao i prema drugim dobavljačima, povoljnim kreditom obezbeđenim od našeg strateškog partnera, države, stvorili bismo povoljne uslove za ulaganje u proizvodnju. Nastavak proizvodnje veoma traženih lekova poput lasiksa, trentala, festala i drugih deficitarnih preparata za koje posedujemo licencu, omogućila bi nam da stanemo na noge i vratimo nadu u opstanak fabrike i svih zaposlenih koji nisu dobili plate puna četiri meseca.\nPremijer Cvetković i nadležni ministar Ćiric zakazali su još za 29. decembar sastanak povodom iznalaženja rešenja za konkretnu pomoć Jugoremediji i drugim firmama kojima preti gašenje, ali do dana današnjeg taj sastanak nije održan. - Pre krize naša godišnja proizvodnja bila je vredna 25 miliona evra, dok je danas 14 miliona. Objektivno, ako nam pomoć od države u vidu kredita ne stigne do polovine februara, mi smo praktično mrtva firma. Poznato je da začarani krug u zdravstvu počinje od države, pri čemu Republički Fond za zdravstveno osiguranje neredovno plaća zdravstvene ustanove, što opet lančano proizvodi njihovo neplaćanje veledrogerijama. One pak duguju nama, proizvođačima lekova, a njihova cena se administrativno određuje daleko ispod troškova proizvodnje. Ako je država ta koja zbog ličnih interesa pojedinih državnih funkcionera forsira uvoznički lobi i u ovoj oblasti sa potencijalom za stabilnu proizvodnju, onda zaista nema nade za proizvodnju u ovoj zemlji. Šta tek reći za daleko veću fabriku lekova Galeniku, preostalog domaćeg proizvođača lekova, koja ima 3.000 radnika i koja se takođe nalazi u izuzetno teškoj situaciji bez konkretnije naznake pomoći.\nNadležni ministar Nebojša Ćirić ne odgovara direktno na pitanje zašto izostaje neophodna pomoć države Jugoremediji i Galenici, ali kao "prekaljeni" političar govori o potrebi donošenja propisa kojima bi se država aktivnije uključila u upravljanje firmama u kojima je akcionar.\n- Koliko mi je poznato, država kao suvlasnik svojevremeno nije pokazala interes da upravlja Jugoremedijom. Pre nekoliko godina raskinut je ugovor sa bivšim vlasnikom Jovicom Stefanovićem Ninijem, reagovala je i policija, pa su upravljanje u firmi preuzeli radnici na čelu sa Deurićem. Kako se radi u Jugoremediji pokazuje trenutno stanje: kasne plate, dugovi rastu, račun je blokiran. I, naravno, sada rukovodstvo zrenjaninske fabrike traži pomoć.\nZrenjaninska javnost je podeljena nakon (ne)zainteresovanosti države za svoju imovinu. Jedni su (pre)oštri u kritici prema Deuriću i njegovim saradnicima jer radnici gladuju bez plata, dok drugi navode da je državna imovina ostavljena na milost i nemilost bahatim i osionim funkcionerima. Da li ima osam miliona evra za kredit i spas Jugoremedije u državnoj kasi, odgovor nije sporan. Ima, ali neki od glavnih igrača iz Beograda imaju odomaćenu naviku da se ugrađuju i ovaj inače spasonosni projekat za zrenjaninsku privredu.\nU Jugoremediji se u teškoj krizi ponovo javljaju podele među radnicima. Poslovni objekat za proizvodnju penicilina koji se u neposrednoj blizini firme gradi sredstvima šezdesetak zaposlenih, budi nadu u eventualni spas, ali samo pod jednim uslovom - da visoki funkcioner u Srbiji preuzme odgovornost i zasuče rukave, odnosno pomogne onima koji u ovoj zemlji zaista žele i mogu sebi da pomognu. Čak i u uslovima kada gotovo sve izgleda beznadežno.


Niška televizija » Međunarodni naučni skupovi povodom velikog jubileja\nObjavljeno 13.02.2013. 15:45\nTagovi: Društvo, Milanski edikt\nMeđunarodni naučni skup „Sveti car Konstantin i hrišćanstvo“, u organizaciji Centra za crkvene studije, biće održan od 31. maja do 2. juna ove godine na Filozofskom fakultetu u Nišu, a povodom obeležavanja gradske slave i jubileja 1700 godina Milanskog edikta.\nUz blagoslov tadašnjeg vladike niškog, a sada patrijarha, njegove svetosti Irineja, Centar za crkvene studije od oktobra 2009. godine priprema organizaciju međunarodnog naučnog skupa „Sveti car Konstantin i hrišćanstvo“. On će okupiti 150 eminentnih stručnjaka iz zemlje i inostranstva.\nPored ovog , Niš će narednih meseci biti domaćin još dva velika skupa, koja će okupiti hrišćansku intelektualnu elitu iz svih krajeva sveta.\nU okviru pratećeg programa skupa „Sveti car Konstantin i hrišćanstvo“ biće promovisana i dva zbornika naučnih radova, koji će iz štampe izaći uoči skupa, zajedno sa biografijama svih autora, rečeno je na konferenciji za novinare u niškom „Medija centru“.


U Beograd stigla nova isporuka Sinofarm vakcina - 27.05.2021, Sputnik Srbija\nU Beograd stigla nova isporuka Sinofarm vakcina\nAvion sa pola miliona doza vakcina kineske kompanije Sinofarm sleteo je jutros na beogradski aerodrom "Nikola Tesla". 27.05.2021, Sputnik Srbija\nIsporuku novog kontigenta vakcina dočekale su na aerodromu predsednica Vlade Ana Brnabić i ambasadorka Kine u Srbiji Čen Bo.Predsednica Vlade Srbije Ana Brnabić rekla je da je u Srbiju do sada isporučeno 4,2 miliona doza te vakcine.Brnabić je napomenula da je Vojska Kine donirala još 200.000 doza Sinofarm vakcina.Avion sa pola miliona doza vakcina kineske kompanije Sinofarm sleteo je jutros na beogradski aerodrom "Nikola Tesla", a sa premijerkom ga je dočekala i ambasadorka Kine Čen Bo.Pročitajte još:\nvesti, kina, vakcine, srbija\n08:19 27.05.2021 (Osveženo: 14:23 13.07.2021)\nIsporuku novog kontigenta vakcina dočekale su na aerodromu predsednica Vlade Ana Brnabić i ambasadorka Kine u Srbiji Čen Bo.\nPredsednica Vlade Srbije Ana Brnabić rekla je da je u Srbiju do sada isporučeno 4,2 miliona doza te vakcine.\nOna je navela da je jutros stigla poslednja isporuka Sinofarma po ugovoru, što je ukupno četiri miliona doza vakcina koje su kupljene od Kine i dopremljene u osam letova od januara do sada.\nBrnabić je napomenula da je Vojska Kine donirala još 200.000 doza Sinofarm vakcina.\nIstakla je i da je u Srbiji do sada vakcinisano 45,3 odsto punoletnog stanovništva.\nAvion sa pola miliona doza vakcina kineske kompanije Sinofarm sleteo je jutros na beogradski aerodrom "Nikola Tesla", a sa premijerkom ga je dočekala i ambasadorka Kine Čen Bo.


Rahmani: Kašnjenje subvencija za poljoprivrednike utiče na proizvodnju - Kosovo Online\nRahmani: Kašnjenje subvencija za poljoprivrednike utiče na proizvodnju\n18. April 2022. • 11:00\nPredsednik Udruženja uzgajivača oraha i lešnika Naim Rahmani pozvao je Ministarstvo poljoprivrede da ovog meseca realizuje konkurs za subvencije poljoprivrednicima, prenosi Koha.\n"Kašnjenje utiče na kvalitet i kvantitet proizvodnje. Biće deficita i veoma lošeg kvaliteta proizvoda. Postoji povećanje subvencija, ali kada to podelimo sa povećanjem cena, to je nizak rast", rekao je Rahmani.\nRahmani je gostujući na KTV podsetio da je cena azotnog đubriva koja se koristi za poljoprivredu porasla sa sedam na 25 evra , što je, prema njegovim rečima, nepristupačno za poljoprivrednike.\n"Zahtevamo da 2023. godine imamo drugačiji pristup ovoj politici. Grantovi i pozivi da počinju u januaru, da bi sredstva dobili u aprilu. Ako se sada raspiše konkurs, bio bi otvoren jedan mesec, komisije odlučuju oko dvameseca i sezona je skoro gotova", rekao je Rahmani.\nRahmani je naglasio da je na Kosovu uzgoj oraha i lešnika još uvek deficitaran, i da se u naredne tri godine cilja na inostrano tržište.\n"Pozivamo Ministarstvo da nam pomogne. Za mlade poljoprivrednike uvek ima mesta. Udruženje je odigralo važnu ulogu. Vremenom svaki poljoprivrednik može da dobije informaciju koliko košta postavljanje parcele, šta je potrebno za početak, imamo sve", rekao je Rahmani.\npoljoprivreda subvencije Kosovo Lešnik\nRama: Poljoprivrednici su pogođeni cenom goriva, njima pomažemo


Inckov zakon napravio pometnju i u pravosuđu: Odgođeno suđenje Đuriću i ostalima - Televizija K3\nSuđenje u predmetu “Mane Đurić i ostali”, koji se terete za zločine u Vlasenici, nije danas održano zbog tvrdnje branilaca da ne znaju granicu do koje smiju ići u odbrani optuženih za zločin protiv čovječnosti, nakon što su danas na snagu stupile dopune Krivičnog zakona BiH kojima se zabranjuje negiranje zločina protiv čovječnosti koje je nametnuo odlazeći visoki predstavnik u BiH Valentin Incko.\nNjegovom stavu se pridružio i Veljko Ćivša, branilac Radenka Stanića, koji je dodao da je iz medija shvatio kako glasi odredba zakona kojim se zabranjuje “negiranje genocida” i ostalih zločina.\n“Sad ja postavljam pitanje, dokle mogu ići, a da ne dođem do samoinkriminacije”, rekao je on.\n“Nastupamo vrlo oprezno dok Advokatska komora ne zauzme jasan stav”, dodao je Gotovac.\nU Službenom glasniku BiH juče su objavljene dopune Krivičnog zakona BiH, koje je nametnuo odlazeći visoki predstavnik u BiH Valentin Incko, kojima se zabranjuje i kažnjava “negiranje genocida i veličanje ratnih zločina” .\n(SRNA – Foto: Image by Carrie Z from Pixabay)\nVulićeva oštro poručuje: Visoki predstavnik kao veliki brat za bošnjačke političke predstavnikeOštra reakcija NSRS na Inckovu odluku: Do 15 godina zatvora za nazivanje Republike Srpske “genocidnom”


Prvo evropsko takmičenje u Rožajama\nNaslovnica Južni Sandžak Rožaje Prvo evropsko takmičenje u Rožajama\nRožaje – Pod pokroviteljstvom Opštine Rožaje, po prvi put u istoriji grada, 11. maja će u Rožajama biti organizovano takmičenje evropskog ranga na kojem će se naš sugrađanin kik bokser Damir Muković boriti protiv Mađara Karolja Tota za upražnjenu titulu profesionalnog prvaka Evrope u WK federaciji, u kategoriji do 72,5 kilograma, disciplina K1.\nCrnogorski reprezentativac, takmičar rožajskog kluba Univerzum, Damir Muković je u dosadašnjoj karijeri imao 87 mečeva od kojih je 75 dobio. Osvajač je medalja na šampionatima širom svijeta i višestruki učesnik šampionata Evrope.\nU uvodnim borbama rožajskoj publici će se predstaviti i juniorski prvak svijeta Mensur Murić, osvajač brontanog odličja sa tog šampionata Dejvid Kajević, kao i talentovani Haris Murić, Samed Demić i Rijad Hodžić.\nPozivamo sve ljubitelje sporta i ostale sugrađane da 11. maja u Sportskom centru na Bandžovom brdu svojim prisustvom i navijanjem daju Damiru i logističku podršku na putu ka osvajanju evropske titule.\nPosmatrac 24. Aprila 2013. At 14:13\nDamire,,,nemoj dozvoliti da tvoj licni uspjeh zloupotrijebljavaju politicke partije i lokalni poltroni, koji tvoj uspjeh prisvajaju KAO DA JE njihov. Zelim ti srecu i da dalje predstavljas dostojanstveno i uspjesno svoj grad drzavu i svoje Sandzaklije.


Edukacija najmlađih - Iz mog kraja\nU cilju očuvanja životne sredine Javno komunalno preduzeće ''Gornji Milanovac'' posvećuje veliku pažnju edukaciji po pitanju selektivnog sakupljanja otpada, a kroz različite akcije radi na podizanju opšte ekološke svesti. U praksi se dokazalo da je saradnja sa najmlađima od izuzetnog značaja, da na vreme stiču navike i brinu o okolini. Zato svake školske godine organizuju druženja njihove maskote Ljubice sa mališanima u Predškolskoj ustanovi, ali i sa osnovcima.\nU takvim akcijama Ljubica ih podseti na značaj selektivnog odlaganja otpada, a učenici dobiju čestitku i raspored časova.\n''Najmlađi veoma pažljivo slušaju o brizi i zaštiti životne sredine, a sa Ljubicom rado razgovaraju kako i gde se odlaže papir i karton a gde plastika. Značajno je da im se na kreativan način ukaže na to, mada su reakcija i znanjem pokazali su koliko su upućeni u važnost zaštite okruženja u komе živimo.'' kažu u JKP Gornji Milanovac i dodaju da je saradnja sa decom iz milanovačkih vrtića i škola obostrano zadovoljstvo. ''I u narednom periodu nastojaćemo da mališane uključujemo u projekte kojima podstičemo na važnost selektivnog odlaganja otpada i zaštiti životne sredine.''ističe direktor ovog javno komunalnog preduzeća Ivan Lazić.\nSa sugrađanima su stalno na terenu. I u akcijama podele kesa za selekciju otpada podsećaju da se otpad odlaže na mesta za to predviđena. Individualna domaćinstva za selekciju otpada koriste plave i žute kese, a stanari stambenih zajednica kontejnere.\nPodsećaju da građani otpad mogu samostalno odvesti i odložiti svoj otpad na deponiji ''Vujan'' svakog radnog dana, u periodu od 7 do 14 časova.\nKako bi unapredili svest o potrebi adekvatnog postupanja sa otpadom Javno komunalno preduzeće ''Gornji Milanovac'' je u prethodnim danima ugostilo mališane PU ''Sunce''.\nSaradnja sa najmlađima od izuzetnog je značaja jer na vreme stiču navike i brinu o okolini.\nMališanima su veoma zanimljive akcije u kojima oni mogu da se sa Ljubicom druže u pogonu komunalnog preduzeća.\nNa njihovo veliko oduševljenje imali su priliku da se provozaju u čistlici, kamionu, bageru i na taj način upoznaju na koji način se čuva čistoća našeg grada.


“Najmanje što treba da učinimo za zdravlje je da se vakcinišemo” – Portal Ulcinj\nBez struje danas dio Štoja\n“Najmanje što treba…\n“Najmanje što treba da učinimo za zdravlje je da se vakcinišemo”\nIzvor: PR Centar, Arhiva\n“Čitav život kao pedijatar posvetio sam borbi za imunizaciju, vakcinaciju i zaštitu djece. Ovoga puta ne odnosi se na djecu, jer Bogu hvala teža klinička slika zaobilazi djecu i javlja se kod odraslih. Najmanje što bi trebalo da učinimo da zaštitimo sopstveno zdravlje jeste da iskoristimo jedini sada dostupni lijek protiv kovida, a to je vakcina”, kazao je Danu Kavarić.\nIstiče da je sve što se primjenjuje u medicini zasnovano na nauci i potkrijepljeno je dokazima.\n“Moramo se držati naučnih informacija i naučnih podataka, i ono što je dostupno u naučnoj dokumentaciji iz svijeta govori da se radi o vrlo kvalitetnom efektu koji se pojavljuje nako vakcinacije”, poručuje Kavarić.\nPrijave za vakcinaciju od sjutra, raspored će...\nKOD: Racionalizovati potrošnju funcionera i taj novac...


Aleksej Navalni uoči izricanja presude\nNajavio je i da će se žaliti na presudu izrečenu njegovom klijentu.\n“Iza mog pritvaranja su strah i mržnja predsednika Vladimira Putina”, poručio je ruski opozicioni lider Aleksej Navalni tokom saslušanja pred sudom zbog navodnog kršenja uslovne kazne koja mu je u Rusiji izrečena 2014. godine.\nNavalni, uporni kritičar Kremlja koji aktuelnog predsednika Putina optužuje da stoji iza napada na njega agensom novičokom, rekao je tokom obraćanja sudu da je cilj njegovog saslušanja zastrašivanje svakoga ko se suprotstavlja vlastima.\nRuska zatvorska služba tvrdila je pred sudom da je Navalni, od izricanja prvobitne uslovne kazne koja je istekla u januaru, više puta ugrožavao javni red i mir i da se, kako je ukazao, nije prijavljivao u registar, izveštava Radio Slobodna Evropa.\n"Na osnovu čega kažete da niste znali gde sam bio? Obmanjujete sud", odgovorio jezvaničniku Ruske zatvorske službe, koji je Navalnom rekao da je trebalo zvanično da ih obavesti o okolnostima u kojima se nalazi.\nUprkos tome, deo pristalica Alekseja Navalnog uspeo je da priđe zgradi suda uprkos pojačanim merama bezbednosti.Nezavisna monitoring grupa OVD-Info saopštila je da je privedeno 311 osoba u blizini suda i okolnim ulicama.\nZa to vreme, zvanični Kremlj optužio je zapadne diplomate da pokušavaju da utiču na sud u slučaju Navalnog.\n„Diplomate ne smeju da pribegavaju radnjama koje bi mogle biti povezane sa pokušajima pritiska na sud“, rekao je portparol Dmitrij Peskov, napominjući da su u blizini suda bili automobili sa diplomatskim tablicama. Nema informacija o tome da li je bilo koji diplomata zaista bio i u sudnici.\n„Švedska i Evropska unija su zabrinuti situacijom sa demokratijom, civilnim društvom i ljudskim pravima u Rusiji“, rekla je švedska ministarka spoljnih poslova An Linde, trenutno predsedavajuća Organizaciji za evropsku bezbednost i saradnju, tokom razgovora sa ruskim ministrom spoljnih poslova Sergejem Lavrovom u Moskvi.\nSjedinjene Države i njihovi evropski saveznici zatražili su hitno puštanje Navaljnog i okončanje policijskog nasilja nad demonstrantima.\nEntoni Blinken, državni sekretar SAD-a, izjavio je u ponedeljak da je, kako se izrazio, duboko uznemiren - dodavši da američka administracija razmatra odgovor na pritvor Navalnog kao i na druga pitanja koja izazivaju zabrinutost.\nŽozep Borelj, šef evropske diplomatije Žozep Borel rekao je da tokom posete Moskvi od 4. do 6. Februara želi razgovara sa Navalnim.\n"Plan posete Moskvi i dalje postoji, ali ono što se dešava u Rusiji je neprihvatljivo, tretman koji se primenjuje prema Navalnom je takođe neprihvatljiv i Borel želi o tome da razgovara sa ruskim zvaničnicima", rekao je portparol Evropske unije Peter Stano u ponedeljak.\nSaslušanje Navaljnog u Moskvi dolazi usred međunarodne ogorčenosti zbog njegovog pritvaranja i nakon što su se desetine hiljada Rusa okupile u protekle dve nedelje u nekim od najvećih protesta protiv predsednika Vladimira Putina u poslednjoj deceniji.


Nameti države otežali lečenje deteta - Pančevac1\nNameti države otežali lečenje deteta\nProšle godine u septembru, posle dve godine provedene na svakodnevnoj dijalizi u kućnim uslovima i jednog bezuspešnog pokušaja transplantacije bubrega u maju 2013. godine, malom Dejanu Petroviću iz Pločica uspešno je presađen bubreg na Dečjoj univerzitetskoj klinici u Tiršovoj. On se danas, godinu dana nakon operacije, dobro oseća, nasmejan je i pun energije. Pohađa drugi razred osnovne škole i, prema rečima njegovog oca Srđana, dobar je učenik. Ipak, njegovo detinjstvo nije u potpunosti bezbrižno, jer svakog dana uzima čak jedanaest lekova, a neke od njih će morati da pije do kraja života. Nedavno je Dejanu počeo naglo da raste krvni pritisak, pa uzima i sirup za njegovu regulaciju, na koji su Petrovići više meseci čekali da stigne iz inostranstva.\nNegovanje i lečenje bolesnog deteta u našoj zemlji je veoma teško. Srđan Petrović navodi da se zbog uspešne transplantacije njegov sin više ne vodi u zdravstvenom sistemu kao bolesno, već kao zdravo dete, te više nema pravo na naknadu za tuđu negu i pomoć. Uz to, od početka godine za skoro svaki lek koji Dejan uzima plaća se učešće, koje iznosi oko 3.000 dinara.\n– Kada se sve sabere, mesečno moramo izdvojiti oko 300 evra za Dejanovu terapiju. Samo sam ja zaposlen i imam platu 20.000 dinara. Dosad smo se nekako borili, ali sam zaista ostao zapanjen kada sam jednog dana celu platu morao da dam za lekove – priča dečakov otac.\nPored toga, Dejan je već godinama na posebnom režimu ishrane, što iziskuje mnogo novca, a Petrovići imaju još jednog sina školarca. Želeli bi da se usele u svoju kuću, koju su davno počeli da grade.\nSvi koji žele da pomognu malom dečaku u lečenju, mogu uplatiti prilog na tekući račun Rajfajzen banke AD Beograd, broj 265-0000000696521-18, na ime Petrović Srđan, Banatska 41, 26229 Pločice. Za uplate iz inostranstva dostupan je račun IBAN: RS35265050000026186537, SWIFT:RZBSRSBG. Moguća je donacija i preko telefona + 38163/70-47-059 i interneta: PEYPAL srdjan80petrovic@gmail.com.


Avionska nesreća u Libiji - SJENICA.com forum\nSJENICA.com forum » Vijesti - Vase i nase » Vijesti iz ostatka svijeta » Avionska nesreća u Libiji\nStočetiri putnika poginulo u avionskoj nesreći u Libiji, od kojih više desetina Holanđana. Dete jedini preživeli putnik. Avion libijske kompanije "Erbas A330" srušio se prilikom sletanja u Tripoliju. Predsednik Tadić uputio telegram saučešća Gadafiju.\nAvion libijske kompanije "Erbas A330" srušio se danas prilikom sletanja na međunarodni aerodrom u Tripoliju, a u nesreći je poginulo 104 osobe.\nSnimci sa mesta nesreće\nPredsednik Srbije Boris Tadić uputio je telegram saučešća libijskom vođi Muameru Gadafiju i libijskom narodu, saopšteno je iz kancelarije predsednika.\n"Građane Srbije i mene lično duboko je potresla vest o gubitku velikog broja ljudskih života. Molim vas da primite izraze mog najdubljeg saučešća i da porodicama poginulih i narodu Libije prenesete da se saosećamo sa njima u ovom teškom trenutku", poručio je Tadić.\nJedini preživeli putnik u toj nesreći je dečak iz Holandije, koji se nalazi u bolnici i u dobrom je stanju.\nLibijsko ministarstvo saobraćaja isključilo je mogućnost terorističkog napada. Tokom pretraživanja olupine aviona, jedan član spasilačkog tima javio je da je pronađena crna kutija iz pilotske kabine, preneo je Bi-Bi-Si.\nAvion "Erbas" A330-200 libijske aviokompanije "Afrikija ervejz", koji je stigao iz Južne Afrike, srušio se prilikom sletanja na aerodrom u Tripoliju.\nU njemu su bila 93 putnika i 11 članova posade, među kojima 22 Libijca, putnika i članova posade, dok su ostale osobe raznih nacionalnosti.\nHolandski premijer Jan Peter Balkenende potvrdio je u Amsterdamu da je veći broj holandskih državljana poginulo u današnjoj nesreći.\nMeđu poginulima je 61 holandski državljanin, saopštile su holandske turističke vlasti.\nVremenski uslovi na aerodromu u Tripoliju prilikom sletanja "Afrikijinog" aviona bili su dobri. Vidljivost je bila skoro pet kilometara, retki oblaci su bili na visini od oko 3.000 metara, a duvao je vetar brzinom oko 4,5 kilometara na sat.\nPredstvništvo "Afrikije" u Johanesburgu još nije dalo spisak nacionalnosti putnika ovog leta.\nPortparol Forin ofisa u Londonu je izjavio da postoje nepotvrđeni izveštaji prema kojima je među putnicima srušenog aviona bilo britanskih državljana, naveo je Rojters.\nAvion je iz Tripolija trebalo da nastavi let za londonski aerodrom "Getvik".\nPortparol Evropske agencije za bezbednost aviosaobraćaja Danijel Holtgen je rekao da su avioni firme "Afrikija" prošli 10 nedavnih bezbednosnih provera na evropskim aerodromima, bez značajnih zamerki, prenosi Asošijeted pres.\nHoltgen je dodao da je ekipa francuskih istražitelja avionskih nesreća već na putu za Tripoli.\n"Afrikija" se nije nalazila na listi EU zabranjenih aviokompanija na kojoj je 300 avioprevoznika koje ne zadovoljavaju međunarodne standarde za bezbednost.\navionska, libiji, nesreća, nesreä‡a


EXPRES VESTI - Dodik: U RS stabilna bezbednosna situacija\nDodik: U RS stabilna bezbednosna situacija\nBANJALUKA - Predsednik Republike Srpske Milorad Dodik izjavio je danas da je u RS bezbednosna situacija stabilna i da poslovi državnih organa i institucija obavljaju normalno.\nDodik je, posle sastanka u Novom Gradu sa načelnikom opštine Snježanom Rajili i lokalnim zvaničnicima, kojem je prisustvovao i ministar unutrašnjih poslova Srpske Dragan Lukač, naveo da ni u Novom Gradu nije narušena bezbednosna situacija.\nPredsednik Srpske je akciju Agencije za istrage i zaštitu BiH (SIPA) i Tužilaštva BiH od 10. decembra u Novom Gradu okarakterisao kao događaj koji izlazi iz dosadašnje uobičajene prakse, koja je podrazumevala koordinaciju, a što je, kako je naveo, suština odnosa u BiH, prenosi Radio-televizija RS.\n"Ovaj akt je `velikodržavni` akt BiH, koja želi da nametne princip subordinacije i situaciju da svaki niži organ treba da bude podložan odlukama i naređenjima sa nivoa BiH", rekao je Dodik.\nPredsednik RS je ponovio da Ustav BiH nije predvideo postojanje Suda BiH, Tužilaštva BiH i SIPA, i da, ustvari, BiH želi da dođe do veće pravne snage.\nNakon sastanka sa opštinskim rukovodstvom, Dodik je sa ostalim zvaničnicima posetio Policijsku stanicu u Novom Gradu, gde se sastao sa načelnikom Centra javne bezbednosti Prijedor, Daliborom Ivanićem i komandirom Policijske stanice Zoranom Kutanjcem.\nVlada RS saopštila je u četvrtak, posle akcije SIPA u Novom Gradu, da prekida saradnju sa Sudom i Tužilaštvom BiH, kao i sa tom agencijom, a taj stav je kasnije popodne na vanrednoj sednici potvrdio i entitetski parlament koji je napomenuo da državno pravosuđe i policija BiH "deluju protivustavno".\nPo nalogu tužioca iz Posebnog odeljenja za ratne zločine Tužilaštva BiH, u četvrtak je od ranih jutarnjih sati veći broj pripadnika SIPA hapsio je i pretresao objekte na području Novog Grada.\nU akciji SIPA je uhapšeno pet osumnjičenih za ratne zločine, a pretresene su četiri lokacije, među kojima i zgrada policije i opštine.\nViše iz kategorije: « Rusija testira DRON "špijuna" koji se kreće 800 km/h\tGodišnjica ubistva srpskih mladića u Peći »


terorista-samoubica - Sputnjik Srbija\nU Moskvi je zbog nezakonite prodaje eksploziva uhapšen čovek iz srednje Azije, koji se preziva Ermatov, saopštila je Federalna služba bezbednosti Rusije.\nNajmanje 22 osobe poginule u terorističkom napadu na svadbi u Siriji\nTerorista-samoubica razneo se tokom svadbe nedaleko od sirijskog grada Hasakea, 22 ljudi je poginulo, a 33 je ranjeno, saopštio je Al Alij, gradonačelnik grada Zal.\nEksplozija u Bagdadu, 11 žrtava\nU eksploziji u istočnom delu Bagdada poginulo je 11 ljudi, a 39 je ranjeno, saopštio je Rojters pozivajući se na izvore u snagama bezbednosti i medicinskim službama.\nTerorista–samoubica aktivirao je eksplozivnu napravu južno od iračke prestonice Bagdada. Poginulo je 25 ljudi, prenela je agencija Frans pres pozivajući se na policiju.


SRBIJA • Od samog osnivanja kompanije „Wiener Städtische osiguranje“ Beograd a.d.o, Branko Krstonošić bio je na mestu generalnog direktora i predsednika Izvršnog odbora. Nakon gotovo četiri decenije radnog veka u osiguranju, on odlazi u penziju. Promena u rukovodstvu stupiće na snagu 27. decembra 2015. godine, kada će ga na poziciji predsednika Izvršnog odbora zameniti Zoran Blagojević, […]\nSRBIJA • Od 25. novembra ove do 29. februara 2016. godine, DUNAV osiguranje nudi posebne uslove prodaje paketa putnog i putničkog zdravstvenog osiguranja za pravna i fizička lica. Uz popuste na premiju prilikom ugovaranja ove vrste osiguranja, koje kompanija tradicionalno odobrava u susret zimskoj turističkoj sezoni, osiguranicima se pružaju i povoljniji uslovi za osiguranje pomoći na putu […]\nKampanja: WIENER osiguranje u BiH ”Osigurajte lijepe trenutke”\nBiH • WIENER osiguranje pripremilo niz posebnih pogodnosti i aktivnosti u sklopu kampanje za WIENER PREMIUM MIX mješovito životno osiguranje. Pod sloganom “OSIGURAJTE LIJEPE TRENUTKE”, Wiener osiguranje Vienna Insurance Group pokrenulo je niz akivnosti koje su namijenjene informisanju javnosti o životnom osiguranju, podizanju nivoa svijesti o potrebi za takvom vrstom osiguranja kao i o njegovoj pristupačnosti. […]\nGENERALI dobrovoljni penzijski fond sa najvišim prinosom\nSRBIJA • Devet godina nakon osnivanja Generali Dobrovoljni penzijski fond povećao je svoju imovinu na 7,5 milijardi dinara, što ujedno čini više od četvrtine tržišta dobrovoljnih penzijskih fondova. Ovo je prvi društvo za upravljanje dobrovoljnim penzijskim fondom osnovano u Srbiji, 2006. godine, i u okviru njega posluju dva fonda – Generali Basic i Generali Index. Ukupan […]\nSRBIJA • Kompanija „Dunav osiguranje“ u svim segmentima poslovanja u ovoj godini beleži rast, što joj obezbeđuje i rast tržišnog učešća koji je već na sredini 2015. godine dostigao 27,8 odsto. Neto dobitak u prva tri kvartala tekuće godine dostigao je iznos 831,8 miliona dinara. Prihodi od premije iznose 13,2 milijarde dinara, što predstavlja povećanje od […]\nSRBIJA – CRNA GORA • Dragan Filipović biće imenovan za novog kantri menadžera Generali grupe u Srbiji i Crnoj Gori, od 1. januara 2016. godine. On će postati generalni direktor i predsednik Odbora „Generali osiguranja Srbija“ a.d.o. kao i predsednik Odbora direktora „Generali osiguranja Montenegro“ a.d. Na ovim pozicijama, naslediće Andreu Simoncellia koji će preuzeti top […]\nSRBIJA • UNIQA osiguranje, vodeća osiguravajuća kompanija u Austriji i jedna od 5 najuspešnijih u Srbiji, ove godine obeležava 9. godišnjicu poslovanja u našoj zemlji. UNIQA osiguranje, vodeća osiguravajuća kompanija u Austriji i jedna od 5 najuspešnijih u Srbiji, ove godine obeležava 9. godišnjicu poslovanja u našoj zemlji. UNIQA osiguranje posluje na 19 tržišta u Evropi i […]\nDeca u Srbiji neće imati penziju – izjavio Simonćeli\nBEOGRAD • Generalni direktor GENERALI osiguranja u Srbiji Andrea Simonćeli izjavio je da je sasvim sigurno da današnja deca u Srbiji neće imati penziju. Simonćeli je na konferenciji za novinare kazao da je stanje osnovnih, državnih penzijskih fondova u skoro svim zemljama sveta takvo da generacija današnje dece kada dođe vreme za to, neće imati penziju ili […]\nUspešna konferencija o prodaja i marketingu osiguravajućih proizvoda\nZAGREB • Prvo pravilo motivacije je izbeći demotivaciju. U prodaji samo 10 posto prodajnih agenata ima konstantne rezultate, njih 70 posto treba stalni podsticati, a za 20 posto uvek nešto nedostaje. U prodaji osiguranja ima puno prepreka, a najjače su one psihološke. Moglo se to čuti na konferenciji „Prodaja i marketing osigurateljnih proizvoda“, koja je u […]\nVIG širi poslovanje u baltičkim zemljama\nLitvanija • U Julu ove godine austrijska Vienna Insurance Group (VIG) potpisala je ugovor o kupovini 100 posto akcija Baltikums AAS , osiguravača sa sedištem u Rigi. Transakcija je sada zaključena nakon što su i nadležna tela dala svoje odobrenje. Kao rezultat akvizicije, VIG je sada među prvih pet osiguravača u Litvaniji. VIG je imao uspeh u baltičkim zemljama […]\nStranica 26 od 29 « Prva«...51015...2425262728...»Poslednja »


Rusija objašnjava: Zašto američki ambasador plaši Nemce? - Sputnjik Srbija\n01:44 21 Avgust 2019\nRusija objašnjava: Zašto američki ambasador plaši Nemce?\n16:32 10.02.2019 Preuzmite kraći link\nČlanovi oba doma Parlamenta Rusije su reagovali na izjavu američkog ambasadora u Nemačkoj Ričarda Grenela da se „Rusija nalazi pred vratima“. On je time „argumentovao“ potrebu za povećanjem rashoda Berlina za odbranu NATO-a sa 1,5 na dva odsto budžeta do 2024. godine. Ruski političari to povezuju sa „Severnim tokom 2“ i trkom u naoružanju.\nNemačka neće pokleknuti\nU Savetu Federacije smatraju da izjava američkog ambasadora ima veze sa stavom Nemačke o „Severnom toku 2“.\nRusija pred vratima: Američki ambasador pozvao Berlin da ne štedi na odbrani\n„Izgleda da SAD smatraju da ruski gas stoji na pragu i predstavlja neku opasnost. To je glupost“, rekao je za RT zamenik šefa Komiteta Saveta Federacije za međunarodne poslove Vladimir Džabarov.\nPrema njegovom mišljenju, takvi pozivi SAD nikako neće uticati na sudbinu gasovoda.\nDžabarov je naveo da je Vašington nekad bio protiv „militarizacije Nemačke“, a sada podstiče Berlin na to. Senator je izrazio sumnju da će Nemačka hteti da ulaže dva odsto svog budžeta u NATO i smatra da Berlin neće pristati na ucenu.\nIpak, antiruska politika Vašingtona će još dugo trajati, zaključio je on.\nNavode vodu na svoju vodenicu\nU Državnoj dumi su izjavili da poziv američkog ambasadora treba da opravda novu trku u naoružanju.\nZamenik predsednika Komiteta Državne dume za međunarodne poslove Dmitrij Novikov je izjavio da su Oružane snage Nemačke, kao i snage niza drugih država, čvrsto integrisane u strukturu NATO-a.\nPrema njegovom mišljenju, uskoro će se takva mišljenja čuti ne samo od američke strane, već i od predstavnika vojski evropskih država.\n„Jasno je da takve izjave navode vodu na vodenicu eskalacije situacije i jačaju antirusku propagandu, koja je raširena ne samo u SAD, već i u zemljama EU“, zaključio je ruski poslanik.\nRanije je američki ambasador u Nemačkoj Ričard Grenel izjavio da Berlin ne bi trebalo da štedi na odbrani, jer je Rusija pred vratima.\nRusija, Nemačka, SAD


ICT Network - Primena znanja kompanije “Prozone” iz IBM Maximo tehnologije prepoznata u naftnoj industriji Kuvajta\nNaslovnaKo smo miVestiVesti ICTNB2B dogadjaj u organizaciji ICT Net-aOdrzan prvi B2B dogadjaj u organizaciji ICT Net-aOtvaranje EMC laboratorije u junuICT Net Cluster Conference 2012Održana prva ICT Net konferencija na temu “Tehnologija i preduzetništvo”Projekat “Srpski centar inovacione izvrsnosti”: Uspešno realizovana četiri treningaICT Net na 11. Međunarodnom sajmu preduzetništva „Biznis baza“Dan srpskog IT-ja u Nemačkoj - B2B susreti u ŠtutgartuEU Funding Opportunities for SMEs in SerbiaICT in Serbia at a Glance 2013SCII na Quality2IT web platformiIT2Business onlajn platformaKonferencija za novinareProjekat SCII : Primena tehnika virtuelnih i brzih prototipova u kontroli i validaciji idejaProjekat SCII: Trening FacilitationNebojša Matić, "Mikroelektronika" - "Blic preduzetnik 2012"Sajam GITEX 2013ICT Network pokrenuo projekat „Berza ideja“ICT Net-u dodeljena bronzana markica u okviru Evropske inicijative za izvrsnost klasteraOtvoren 57. Međunarodni sajam tehnike i tehničkih dostignućaOstale vestiČlanoviBerza poslovaIMP-Telecomunications:Senior Embedded Software Developer and Junior Embedded Software DeveloperProjekat EMC Serbia raspisuje konkurs za poziciju DIREKTOR LABORATORIJEPotrebni eksperti iz razlicitih oblastiDokumentaPravna DokumentaZapisniciOdlukePrimedbe i sugestije clanicaKontakt Serbian English Primena znanja kompanije “Prozone” iz IBM Maximo tehnologije prepoznata u naftnoj industriji Kuvajta\nProgramerski tim IT kompanije „Prozone“ iz Novog Sada više od godinu dana svojim praktičnim znanjem uspešno implementira softverska rešenja u nacionalnoj korporaciji za naftu i gas iz Kuvajta “KNPC” za oblast Enterprise Asset Management primenom IBM Maximo tehnologije.Jedan od najvećih izazova savremenog poslovanja predstavlja učinak kompanije u upravljanju poslovnim procesima, imovinom i infrastrukturom. Donošenje pravovremenih i tačnih odluka, percepcija donosioca odluka o investiranju, uvođenju inovacija, primena sistemskih rešenja i njihovo prilagođenje poslovanju na svim nivoima, mogu biti od presudnog značaja za održivost ili opstanak.\nImplementacija IBM Maximo softverskih rešenja od strane „Prozone“ u „Kuwait National Petroleum Company“ (KNPC) sprovode se po funkcionalnostima i nameni za oko 3.500 zaposlenih. Trenutno u Evropi ne postoji projekat ovakve vrste i obima, u svetu ih je vrlo malo. Enterprise Asset Management (EAM) je poslovni proces upravljanja imovinom, materijalnim i nematerijalnim sredstvima jedne kompanije. Samo uvođenje ovakvog sistema predstavlja poseban predproces naročito u okruženjima sa velikim brojem zaposlenih. Organizacija u jednoj kompaniji može biti izazov tamo gde je infrastuktura raspoređena na više udaljenih lokacija poput rafinerija, postrojenja za proizvodnju i preradu, nabavku sirovina, upravljanju zalihama i sl. Uvođenjem i primenom EAM prate se svi poslovni i funkcionalni tokovi jer omogućuje vidljivost, upravljanje, planiranje i kontrolu raspoloživih sredstava i kompletne imovine.\nInformacione tehnologije i softveri ove procese automatizuju u najvećoj mogućoj meri i dovode na nivo smanjenja klasičnog operativnog rizika tj grešaka u radu. Izazovi u upravljanju i predviđanju tokova rada u velikim sistemima smanjuju se softverom IBM Maximo koji programeri kompanije „Prozone“ primenjuju jer pojednostavljuju sve složene procese a ključne informacije koriste se dugoročno za upravljanje kompletnom imovinom u nacionalnoj korporaciji za naftu i gas. Projekat se realizuje u saradnji sa “Arabian Construction Company WLL” iz Kuvajta.\nPrimenom različitih softverskih rešenja i novih tehnologija novosadski „Prozone“ pored Kuvajta posluje i u Libanu, Grčkoj, Sloveniji, Austriji, Holandiji i Srbiji.


Uspješno: Herceg Novi na FREI 2016 | Radio Jadran\nPočetna Ekonomija Uspješno: Herceg Novi na FREI 2016\nUspješno: Herceg Novi na FREI 2016\nNa sajmu FREI u oblasti investicija i nekretnina u Miločeru Opština Herceg Novi je imala uspješan nastup. Učesnicima i posjetiocima sajma predstavljeni su aktuelni i planirani projekti koji se realizuju na području Novog, mjere za poboljšanje investicionog ambijenta i razvojne vizije lokalne uprave, saopšteno je iz kabineta predsjednice.\nNa štandu Herceg Novog zainteresovani su mogli da dobiju potrebne informacije o projektima, kontakte, Mapu investicija koju je pripremila Agencija za izgradnju i razvoj grada, kao i ostala saznanja koja se odnose na turističku ponudu grada, kulturu i tradiciju.\nPredstavnici Opštine Herceg Novi ostvarili su kontakte sa predstavnicima biznis sektora, projektantskih kompanija i konsultantskih firmi. Takođe, FREI je bio prilika za susret sa predstavnicima resornih državnih institucija.\n– Nastupima poput ovog Opština Herceg Novi želi da pokaže da je otvorena i spremna na saradnju. Čuli smo različita iskustva, iznijeli svoje prednosti, ali i probleme sa kojima se suočavamo. Važno je da smo istakli da se kao lokalna uprava trudimo da odgovorimo svim izazovima i zahtjevima investitora i pružimo im podršku. Svjesni smo svoje uloge i želimo da, u saradnji sa državnim organima i svim učesnicima važnim za razvoj sektora nekretnina, Herceg Novi pozicioniramo na evropskoj mapi investicija – kazao je direktor Agencije za izgradnju i razvoj grada, Nikša Grgurević.\nOn je tokom trećeg dana manifestacije, u okviru segmenta “Uspješni govore”, imao izlaganje na temu “Preduslovi za unapređenje poslovnog okruženja: Izazov za Herceg Novi”.\nKljučni investicioni projekti koji se realizuju u ovoj opštini, kao što su Portonovi, Montrose, Lazaret, Mamula i drugi, zahtijevaju dobru saradnju sa investitorima i zajedničko kreiranje poslovnog ambijenta. Uspješna realizacija ovakvih projekata bila bi dokaz povoljnog poslovnog ambijenta u Herceg Novom i podsticaj za druge investitore.\nKako je istakao Grgurević, lokalna uprava trudi se da investitorima obezbijedi što veći broj definisanih preduslova, kao i da bude pomoć u cilju prevazilaženja birokratskih barijera i otklanjanja problema koji se mogu javiti tokom realizacije projekta. Kazao je i da mora još mnogo da se radi na sređivanju prostorno-planske dokumentacije, efikasnosti sistema i unapređenju infrastrukture i komunalnih usluga.\nGrgurević je dodao i da je kandidatura za Evropsku prijestonicu kulture 2021. godine pozitivna poruka svima koji žele da ulažu u Herceg Novi, te da je jedan od brojnih motiva za apliciranje upravo mogućnost unapređenja infrastrukture kroz ovaj projekat.\nPored lokalne uprave, izlaganje na sajmu imali su i predstavnici kompanija koje realizuju projekte u Herceg Novom – menadžer rizorta Portonovi, Jovica Mračević i izvršni direktor Northstar-a, Marko Ćalasan.\nTakođe, o razvoju planinaskog turizma govorio je Dejan Ljevnajić, direktor Javnog preduzeća “Skijališta Srbije” sa kojim Agencija za izgradnju i razvoj grada ima odličnu saradnju, u cilju iznalaženja najadekvatnijeg rješenja za valorizaciju planine Orjen.\nSajam investicija i nekretnina FREI\nPrethodni članakMiraš Martinović: Slijedio sam glas Njegoša i pisao knjigu\nSledeći članakNovski talas: Izložba fotografija Miloša Samardžića “Grad”\nČestitka Opštine Herceg Novi povodom Međunarodnog dana mladih\nrekontra 12.05.2016. 16:56 at 16:56\nVeliki doprinos ovoj manifestaciji dao je gos. Vladimir Mracevic sa bogatim iskustvom kao projekt menadzer investicije vijeka u Opstini a to je izgradnja kanalizacionog kolektora i fabrike za preradu otpadnih voda.


Netanijahu: Iran je najveća svetska pretnja, delovaćemo! - Sputnjik Srbija\n20:58 25 Februar 2021\nNetanijahu: Iran je najveća svetska pretnja, delovaćemo!\n13:22 18.02.2018 (osveženo 13:40 18.02.2018) Preuzmite kraći link\nIzraelski premijer Benjamin Netanijahu izjavio je da će, ako treba, Izrael delovati protiv Irana, a ne samo protiv njegovih saveznika na Bliskom istoku, istakavši da je Teheran „najveća svetska pretnja“.\nŠta će uraditi Rusija u slučaju da Iran napadne Izrael\n„Izrael neće dopustiti (iranskom) režimu da nam oko vrata stavi omču terora“, poručio je Netanijahu na Minhenskoj bezbednosnoj konferenciji, držeći u ruci komad, kako je naveo, iranskog drona srušenog nakon što je ušao u izraelski vazdušni prostor ranije ovog meseca, prenosi Rojters.\nU svom prvom obraćanju na godišnjem skupu u Minhenu, izraelski premijer je pozvao prisutne američke i evropske zvaničnike i diplomate da se bez odlaganja suprotstave Iranu, a pri tome je pokazao mapu na kojoj je, kako je objasnio, prikazano rastuće prisustvo Irana na Bliskom istoku.\nPrema njegovim rečima, Iran jača svoju moć dok koalicija na čelu sa SAD protiv DAEŠ-a u Iraku i Siriji preuzima teritorije iz ruku ekstremista.\n„Žalosno je da, dok se DAEŠ suzbija, Iran nastupa, pokušavajući da uspostavi svoju trajnu imperiju oko Bliskog istoka, sa juga Jemena, ali i pokušavajući da uspostavi kopneni most od Irana do Iraka, Sirije, Libana i Gaze“, rekao je Netanijahu, zaključivši da je to „veoma opasan razvoj situacije za region“.\nTenzije između Izraela i Irana su, podseća britanska agencija, porasle 10. februara kada je protiavionska vatra otvorena na izraelski vojni avion dok se vraćao iz bombaškog napada na iranske položaje u Siriji.\n20:26 Angela Merkel: Lideri EU postigli saglasnost o uvođenju digitalnog sertifikata o vakcinaciji


Pametne zgrade predstavljaju unapređeni, integrisani i optimizovani sistemi centralizovanog upravljanja poslovnim i stambenim kompleksima, sa fokusom na energetsku efikasnost i potpunu kontrolu okruženja. Realizacija se bazira na inteligentnim računarskim mrežama koje povezuju, nadziru i upravljaju dole nabrojanim podsistemima.\nSvoj pun smisao koncept dobija stvaranjem komfornog, ekonomičnog, bezbednog i pouzdanog okruženja, uz istovremenu štednju energenata, umanjenje troškova održavanja i produženja životnog ciklusa opreme.\nNa ličnom nivou danas svi očekuju više udobnosti u svom životnom okruženju - kući ili stanu.\nPametna kuća predstavlja sistem kućne automatike, moderne elektro instalacije, kojim se Vaš dom prilagođava brzo, jednostavno i fleksibilno trenutnim aktivnostima, raspoloženju i životnom stilu svakog stanara, a da pri tome ostvaruje i značajne energetske uštede.\nNaša rešenja su potpuno otvorenog tipa i omogućavaju integraciju i najefikasnije upravljanje svim podsistemima Vašeg objekta: • sigurnosni sistemi\n• KGH regulacija\n• multimedijalni sistemi\n• sistem kontrole električne energije\n• sistem strukturnog kabliranja\n• IP mreža i internet\n• upravljanje i vizuelizacija\n• integralni BMS software\n• sistemi za objekte posebnih namena


Stros-Kan došao "jer voli Srbiju"\nTačno vrijeme: 2021-01-22 23:54:44\nObjavljeno utorak, 17 septembar 2013 20:20\nPokušaću da pomognem narodu Srbije da popravimo stanje srpske ekonomije, poručio Dominik Stros-Kan posle sastanka sa Vučićem, Krstićem i Radulovićem.\nBivši generalni direktor MMF-a Dominik Stros-Kan razgovarao je u Vladi Srbije sa prvim potpredsednikom vlade Aleksandrom Vučićem i ministrima privrede i finansija - Sašom Radulovićem i Lazarom Krstićem.\nStros-Kan je na zajedničkoj konfereniciji za novinare sa prvim potpredsednikom vlade Aleksandrom Vučićem rekao da je srećan što je u Srbiji i da će pokušati da pomogne narodu Srbije da reši probleme.\n"Naravno to neće biti lako, globalna ekonomija nija dobra. Srpska ekonomija ima ozbiljne probleme, ali mislim da je moguće, uz odgovarajuće napore, da se problemi reše i postigne uspeh", kazao je Stors-Kan.\nOn je najavio je prve konkretne savete Vladi Srbije kroz nekoliko meseci, istakavši da nema čarobnog stapića i da se rezultati ne mogu očekivati veoma brzo.\nStros-Kan je potvrdio da će prva tri meseca raditi "pro bono" i konstatovao je da se Srbija suočava sa problemima kao i sve druge zemlje sveta, ali da je uveren da će na kraju biti postingnut uspeh.\n"Imate dobar politički tim. Vicepremijer Aleksandar Vučić i ministri finansija i privrede uveren sam da će biti u stanju da donesu prave odluke. Ja i moj tim ćemo pokušati da pripremimo savete i da ih učinimo što efektivnijim, ali biće potrebno vremena za oporavak", rekao je Stros-Kan.\nOn je dodao da ne postoji nijedna zemlja koja nema nikakav problem, da veruje da ekonomski i privredni problemi mogu da dovedu i do nemira i do tenzija, i da to treba rešiti, te da on i njegov tim nemaju čarobni štapić ali da se nadaju da će u saradnji sa Vladom Srbije postići uspeh.\nNa pitanje kako rešiti probleme nezaposlenosti, Stros Kan je naveo da su to isti sa oni problemi sa kojima se sreću i druge zemlje sveta, nisu različiti nego bilo gde drugo ponovivši da u svemu treba raditi blisko sa vladom, a da će oni sa svoje strane videti koje će savete moći da daju.\n"Mi moramo da radimo sa vladom i videćemo koji savet možemo da damo", rekao je Stros Kan i dodao da on i njegov tim ne donose odluke već savetuju, što nije lako ali nije lako ni biti u vladi koja donosi odluke.\nStros-Kan je rekao i da u ovom trenutku ne zna da li će preporučiti novi aranžman s MMF-om.\n"Možda da, možda ne, zavisiće od cifara", rekao je on.\nStros-Kan je naveo i da izbor između koncepta štednje ili koncepta potrošnje zavisi od okolnosti, ali da je pravi pristup koncept rasta.\nStros-Kan je rekao i da je upoznat sa deficitom u Srbiji, sa visinom plata, brojem nezaposlenih i drugim problemima, ali da će konkretne savete i mere moći da da tek nakon nekoliko meseci.\nPrema njegovim rečima, ekonomska politika nije samo čitanje udžbenika i davanje odgovora na unapred postavljena pitanja.\n"Treba proučiti zemlju, razumeti narod i njihove probleme i tek onda se modu dati konkretni saveti i sugestije. Potrebno je vreme", kazao je Stros-Kan.\nOn nije mogao precizno da odgovori na više pitanja vezanih za mere koje bi trebalo preuzeti, uključujući i to hoće li savetovati novi aranžman sa MMF, kako rešiti problem deficita... ali je na pitanje da li je nastavak njegovog savetovanja i nakon prva tri meseca koja će obavljati "pro bono" uslovljen prihvatanjem njegovih saveta odgovorio: "nikad se ne zna".\nPrecizirao je, međutim, da sve što se bude radilo mora da se radi sa puno dobre volje i da će se njegov tim truditi da ponudi najbolje.\nIstovremeno je ukazao da treba razumeti da je lako davati savete, ali da je neophodno i da se oni primene.\n"To je političko pitanje, ja to znam i sam sam se bavio politikom. Lako je da stranac poput mene da savete, ali vlada treba to da primeni", kazao je Stros-Kan.\nUpitan da li se zalaže za koncept štednje ili potrošnje, Stros Kan je rekao da ne bi insistirao na jednom ili drugom, ali da bi, ako treba da se zauzme za neki koncept, to bio koncept rasta.\n"Nemate rešenja bez rasta, rast omogućava razvoj, distribuciju, omogućava da budete predovidnci u novim tekonosligijjama, da imate napredak.... To morate da radite. Nije pitanje potrošnje ili štednje, već napretka", kazao je Stros-Kan\nPodsetio je da je bio prvi direktor MMF koji je uspeo nešto da uštedi, a da je 2008. godine kad je krenula kriza insitirao da je došlo vreme da se troši i da je zbog toga izbegnut scenario iz 1929. godine.\n"U tom trenutku je bilo vreme da se troši, ali trošenje je kao kad požar zahvati kuću i morate sipati puno vode da ga ugasite. Ali, onda morate i da sakupite svu tu vodu, da je obrišete. Tako je i u ekonomsiji. Morate da povratite potrošeni novac", objasnio je Stros-Kan.\nNa pitanje šta ga je privuklo u Srbiju i zašto je došao, on je rekao: "Zato što volim Srbiju", a zatim i precizirao da je to bila ideja vlasnika agencije koju je Vlada Srbije unajmila - Vladimira Molova i da je on tu ideju sa zadovoljstvom prihvatio.\nStros-Kan je rekao i da on savetuje nekoliko vlada u svetu o raznim pitanjima, da je nekada reč o širim temama a nekada o preciznim problemima.\nVučić je na konferenciji za novinare rekao da je izuzetno zadovoljan što je jedan od najvećih ekonomskih stručnjaka u svetu gospodin Dominik Stros Kan odlučio da se priključi timu Vlade Srbije i pomogne u nalaženju rešenja za tešku ekonomsku situaciju u kojoj je zemlja.\n"Pokušaćemo da definišemo naše kraktoročne, srednjoiročne i dugoročne mere, učinićemo sve sto je potrebno da Srbija počne da izlazi iz krize. Zahvalan sam gospodinu Stros Kanu što je pristao da radi s ljudima iz vlade. Deo tima će biti ovde, deo u Parizu, konsutlovaćemo se o svim važnim pitanjima, ali ćemo odluke donositi u skladu s najboljim interesima Srbije", rekao je Vučić na konferenciji za novinare nakon razgovora sa Stros-Kanom u Vladi Srbije.\n"Znam da je najlakše nastaviti život u zabokrečini, ali mi za razliku od drugih želimo da rešavamo probleme i da radimo. Da ne radimo ništa, ne bi nas ni napadali, jer običaj je Srbiji da kad radite nešto onda vas i napadaju. Napadali su nas i za nešto što nije istina, što nisu naše mere, ali napadali su nas kako bi pokazali da u Srbiji ne treba ništa da se menja", rekao je Vučić i dodao: "ali mi smo odlučili da menjamo stvari i da radimo".\nKonstatujući da su mnogi pokušavali da zaustave promene i modernizaciju Srbije, Vučić je naglasio: "Ali mi nastavljamo punim kapacitetom i najviše se oslanjamo na našu energiju, na znanje i ne stidimo se da priznamo da želimo da primenimo iskustva modernog sveta i u nasoj zamlji angažujemo ljude koji su tamo im ali uspeha".\nOn je dodao da se angažmanu stranih stručnjaka dugo razgovaralo u Vladi, da su razgovori obavljeni s mnogim stranim kompanijama i ekspertima kako mmogu da mogu da nam pomognu po pitanju fiskalnog deficita, ogromnog javnog duga, konstantnog pada proizvodenje.\n"Činjenica je da smo trošili mnogo više nego što smo zaradili, vreme je da proizvodimo mnogo više, pa smo veoma zadovoljni da jedan od najvećih ekonomskih ekspretara u svetu postaje deo tima Vlade Srbije", kazao je Vučić.\nPripremljena su tri paketa mera vezanih za javni dug, deficit i poresku politiku, na kojima će raditi dva tima - jedan u Beogradu, drugi u Parizu, objasnio je Vučić.\nVučić je izjavio je da će aranžman s bivšim direktorom Stros-Kanom trajati duže od tri meseca, koliko će svetski ekspert pro bono savetovati Vladu Srbije, da to neće biti klasično lobiranje, ali da će se on sigurno zalagati za interese Srbije.\nOn je rekao da zna sadržinu onoga što će Stros-Kan da radi i da će nam pomoći da pronađemo rešenje za tešku situaciju, dodao je Vučić nabrajajući da će se razgovarati, između ostalog, i o načinu restrukturiranja javnih preduzeća.\n"Mogu samo da vam kažem da su stranci zaprepašćeni subvencijama koje izdvajamo, gde nam šta ide", rekao je Vučić i dodao da je kod nas proces restrukturiranja dugo služio tako da dajemo pare iz državne kase i da ništa ne radimno da nam se slučajno ne bi izgubili birači.\nSad s tim moramo da prekinemo, naglasio je Vučić i najavio bitku za stvaranje zdravog sistema.\n"Neću da pravim nove bajke i neće to niko u Vladi Srbije - kazaćemo narodu kako stvari stoje, ako se nekome ne sviđa može da izabere novu vladu u svakom trenutku, nikakav problem s tim nemamo", rekao je Vučić.\n"Naš cilj je zdrava privreda, zdrava ekonomija i zdrava Srbija. Samo zdrava privreda koja raste može da donese oporavak Srbije i bolji život građana. Da bismo mogli da isplaćujemo penzije i sve ostale obaveze moramo da stvorimo zdrav sistem i takav sistem ćemo da stvorimo, ukoliko narod ne bude želeo da nastavi s bolesnom državom jer mu je lakše da sluša lepe priče nego da preduzima teske korake", zaključio je on.\npetak, 22 januar 2021 Template designed by LernVid.com


Nikola Vučen: Otvaraju se ambulante Doma zdravlja u Maloj Plani i Baničini\nAmbulanta u Maloj Plani radiće utorkom od 8 do 12 časova, dok će ambulanta u Baničini raditi svake srede u vremenu od 7 do 12:30h\nPredsednik opštine Smederevska Palanka Nikola Vučen, objavio je na svom zvaničnom profilu na društvenoj mreži Fejbuk da se u narednom periodu očekuje otvaranje dve seoske ambulante u mesnim zajednicama Mala Plana i Baničina. Njegovo saopštenje prenosimo u celosti:\nBriga o zdravlju stanovništva oduvek je jedan od naših prioriteta. U skladu sa tim principima a u dogovoru sa Ministarstvom zdravlja i Domom zdravlja Smederevska Palanka odlučeno je da se otvore dve seoske ambulante Mala Plana i Baničina.\nAmbulanta Mala Plana će biti otvorena svakog utorka od 8h do 12h, dok će ambulanta u Baničina biti otvorena svake srede od 7h do 12h i 30min. Tom prilikom će naši sugrađani moći da urade preventivne preglede, merenje krvnog pritiska, šećera u krvi, pregled srca i pluća. Svakako se mogu javiti i svi oni koji imaju neki zdravstveni probleme a lekar će proceniti da li će biti zbrinut ambulantno ili upućen na dalje preglede. U dogovoru sa Domom zdravlja verujem da će ovo postati stalna praksa, ukoliko za tim pregledima postoji potreba".


Fenomena: Ne izveštavati senzacionalistički i verovati žrtvama seksualnog nasilja\nSeksualno nasilje prate kompleksni i teški psihološki i emotivni procesi o kojima javnost nedovoljno zna i zato je senzacionalističko izveštavanje opasno, dodatno traumatizuje žrtvu i negativno utiče na proces sudjenja, upozorila je danas organizacija Fenomena.\nBetaApril 8, 2021\nKako se navodi u saopštenju, slučaj prijavljivanja profesora glume Miroslava Aleksića koji se tereti za krivična dela silovanja otvorio je u medijima važnu temu – edukaciju o tome zašto se silovanje ne prijavljuje odmah i zbog čega je taj čin težak kada god se žena na njega odluči.\n“Medjutim, samo dva meseca nakon toga, mediji su opet pali na ispitu i nastavili sa licitacijom zašto je glumica Danijela Štajnfeld čekala devet godina da prijavi seksualno nasilje i koliko je njena ispovest istinita”, piše u saopštenju.\nDodaje se podaci iz istraživanja OEBS-a prema kojem je 40 odsto devojaka i žena starijih od 15 godina doživelo neki oblik seksualnog uznemiravanja, dok je skoro 20 odsto žena u Srbiji doživelo seksualno uznemiravanje u najskorijem periodu.\n“Iako se godišnje u Srbiji dogodi pola miliona slučajeva muškog seksualnog nasilja nad ženama, vrlo je mali broj prijava”, navodi se u saopštenju organizacije Fenomena, koja 15 godina radi na dostizanju rodne ravnopravnosti u Srbiji.\nPrema poslednjim dostupnim zvaničnim podacima Republičkog zavoda za statistiku, u Srbiji godišnje policiji bude prijavljeno oko 650 slučajeva silovanja.\nPrema tim podacima, na godišnjem nivou bude oko 35 presuda za krivično delo silovanja ili drugo seksualno krivično delo, što je oko pet odsto od prijavljenih slučajeva, a 0,006 odsto od ukupnog broja seksualnog nasilja koje se desilo u proteklih godinu dana.


POSLEDNJI KOVID POZITIVAN KORISNIK EVIDENTIRAN JE 12. DECEMBRA 2020. - Jefimija TV, Kruševac\nPOSLEDNJI KOVID POZITIVAN KORISNIK EVIDENTIRAN JE 12. DECEMBRA 2020.\n“Trenutna epidemiološka situacija u kruševačkom Gerontološkom centru je stabilna, korisnici usluga ove ustanove socijalne zaštite su dobrog opšteg stanja. Svi korisnici i zaposleni su afebrilni, a poslednji kovid pozitivan korisnik evidentiran je 12. decembra 2020. godine”, navodi se u pisanom odgovoru Gerontološkog centra na pitanja redakcije TV Jefimija o epidemiološkoj situaciji u ovoj ustanovi.\nO vakcinaciji korisnika, nadležni u Gerontološkom centru kažu: “30. decembra prošle godine u Gerontološkom centru Kruševac obavljena je vanredna preporučena imunizacija 72 korisnika protiv Covid-19 virusa vakcinom Pfizer-BioNtech. Planirana revakcinacija sprovedena je u predviđenom roku, odnosno 21. januara ove godine, a istog dana je sprovedena vakcinacija još 22 korisnika, koji su ispunjavali uslove i dali pisanu saglasnost da prime prvu dozu vakcine kineskog proizvođača Sinofarm”.\nU pisanom saopštenju Gerontološkog centra dalje se navodi da je Krizni štab za suzbijanje širenja virusa Covid-19, na sednici održanoj u petak 29. januara 2021. godine, na inicijativu ministarke za rad, zapošljavanje, boračka i socijalna pitanja Darije Kisić Tepavčević, doneo odluku da će korisnicima ustanova za smeštaj starih lica, koji su prošli kompletnu proceduru vakcinacije, biti omogućene posete u kontrolisanim uslovima, uz poštovanje svih epidemioloških mera.\nU zaključku saopštenja, Gerontološki centar Kruševac podseća da je do trenutka sprovođenjacelokupne procedure vakcinisanja, njihovim korisnicima omogućeno da se putem video poziva vide i čuju sa svojim srodnicima.\nPrethodno: PREVENTIVNE MERE I SPREČAVANJE EKOLOŠKE KATASROFE NA JEZERU ĆELIJE\nSledeće: U PERIODU OD 10 DANA DVA PUTA PRIVEDEN U STANJU POTPUNE ALKOHOLISANOSTI


„Jugo-impeks“ osvojio nagradu za kvalitet rada - juGmedia\nNIŠ – Niško preduzeće „Jugo-impeks“ dobilo je minulog vikenda godišnju nagradu za najbolju praksu u upravljanju i kvalitet rada koju dodeljuje Evropsko društvo za kontrolu kvaliteta (ESQR) sa sedištem u Ženevi.\n„Jugo-impeks“ i beogradska firma „Ekolog“ jedine su firme sa prostora Zapadnog Balkana kojima je dodeljeno ovo prestižno priznanje.\nESQR je organizacija koja promoviše svest o kvalitetu, a evropskom nagradom za najbolju praksu ova organizacija odaje priznanje izuzetnoj posvećenosti, podršci i rezultatima strategija upravljanja kvalitetom, kako javnih administracija, tako i velikih i malih i srednjih preduzeća i organizacija.\nNagrada koju dodeljuje ESQR druga je značajna evropska nagrada koja je ove godine stigla u „Jugo-impeks“.\nVlasniku ovog preduzeća Vujadinu Šćekiću Evropska poslovna skupština i Sokratov komitet u Oksfordu u Velikoj Britaniji dodelili su početkom godine nagradu „Najbolje preduzeće i menadžer godine“.\nŠćekić je za sada jedini privrednik iz Srbije kome je pripalo prestižno priznanje Evropske poslovne skupštine i Sokratovog komiteta.\n„Jugo-Impeks“ trenutno zapošljava 250 ljudi u različitim sektorima. Njegova primarna delatnost je prerada i reciklaža sekundarnih sirovina od obojenih metala, posebno bakra i bakarnih legura. Jugo-impeks“ se bavi i reciklažom opasnog otpada i jedina je firma u ovom delu Evrope koje ima moderno postrojenje za reciklažu elektronskog i električnog otpada.\nIzbori u Gornjem Matejevcu najzad završeni\nNIŠ - U Gornjem Matejevcu kraj Niša sinoć u 20 časova zatvoreno je biračko mesto broj 22 na kojem su meštani ovog sela po treći put u ovogodišnjem…\n05.06.2014. u 22:04\nKo bi rekao da je u pitanju firma, koja se izmedju ostalog bavi i reciklazom?\nGledajuci laureatkinje, pomislio sam da je ipak u pitanju konditorska industrija. 🙂


Britanski parlament protiv vojne akcije\nJedan od američkih razarača koji se nalaze u Sredozemnom moru\nBritanski parlament odbacio je kasno večeras zahtev premijera Dejvida Kamerona da britanska vojska učestvuje u napadima na Siriju\nPosle vičesovne rasprave, za slanje vojske u novi rat bila su 272 parlamentarca, dok ih je 285 bilo protiv. Kameron je posle glasanja priznao poraz, rekavši da je sada jasno da ni britanski narod ni parlament ne žele vojnu intervenciju u Siriji. Generalni sekretar UN prethodno je apelovao na svetske sile da se uzdrže od eventualne vojne akcije protiv Sirije, dok tim UN ne okonča istragu hemijskog napada.\nDok predsjednik Barak Obama i dalje razmatra mogući napad na Siriju njegova administracija, kako je najavljeno, trebalo bi danas o trenutnoj situaciji da informiše članove Kongresa, od kojih su pojedini zatražili dodatne dokaze da je sirijski režim odgovoran za napad hemijskim oružjem na civile. Više od 100 zakonodavaca u Predstavničkom domu takođe je pozvalo Obamu da zatraži kongresno odobrenje za eventualnu akciju.\nBijela kuća u međuvremenu pokušava da pridobije i podršku javnosti za intervenciju, skorim objavljivanjem sveobuhvatnog obavještajnog izvještaja Centralne obavještajne agencije i Nacionalne bezbjednosne agencije, kojim se opravdava akcija protiv sirijskih vlasti. Predsjednik je u intervjuu američkom javnom servisu “PBS” rekao da želi da Bašaru al-Asadu pošalje snažnu, ali i odmjerenu poruku.\n“Nemam bilo kakav interes za otvoreni sukob u Siriji ali mi moramo da osiguramo da, kada neka zemlja prekrši međunarodne norme po pitanju oružja kao što je hemijsko, koje može da predstavlja pretnju, onda će se ona smatrati odgovornom.”\nAmerički zvaničnici istovremeno poručuju da će bilo koji vojni napad biti rezultat međunarodnog konsenzusa.\n“Više puta sam ponovio da će eventualna akcija protiv Sirije biti preduzeta u okvirima međunarodne saradnje”, rekao je sekretar za odbranu Čak Hejgel.\nMoguća međunarodna intervencija bila je i povod za sazivanje vanredne sjednice dinjeg doma britanskog parlamenta. Uoči rasprave, vlada je objavila dokumenta koja, kako je saopšteno, pokazuju da postoje pravne osnove za Britaniju da napadne Siriju bez podrške Ujedinjenih nacija, te da je veoma vjerovatno da je sirijska vlada odgovorna za prošlonedeljni napad. Britanski premijer Dejvid Kameron je u obraćanju poslanicima naglasio da je pred njima pitanje kako odgovoriti na jedan od najužasnijih napada hemijskim oružjem u poslednjih 100 godina.\n“Ovdje nije riječ o zauzimanju strana u sirijskom sukobu, invaziji, promjeni režima ili čak tješnjoj sardnji sa opozicijom. Ovdje je samo riječ o upotrebi velike količine hemijskog oružja i našem odgovoru na ratni zločin.”\nNakon brojnih primjedbi zakonodavaca da se ugleda na lekcije iz Iraka, te da im je potrebno više dokaza prije glasanja…\n“Niko u parlamentu ili u ovoj zemlji ne bi trebalo da ima iluzije u pogledu našeg odnosa prema sukobu u Siriji, ukoliko vojno intervenišemo”, poručio je lider laburista Ed Milibend\n…Kameron je ipak bio prinuđen da poruči da Britanija neće učestvovati u vojnoj akciji ukoliko se njoj bude protivio veliki broj zemalja u Savjetu bezbjednosti Ujedinjenih nacija.\n“Bilo bi nezamislivo preduzeti akciju, u slučaju velikog otpora u Savjetu bezbjednosti. Ništa se ne može preduzeti dok ne dobijemo izvještaj inspektora Ujedinjenih nacija, dok ne bude dalje akcije u UN i još jednog glasanja u ovom parlamentu.”\nBritanski premijer govorio je u parlamentu, u trenutku dok su britanski borbeni avioni počeli da pristižu u bazu na Kipru, koja je samo oko 200 kilometara udaljena od sirijske obale. Američka mornarica u međuvremenu je poslala peti razarač u istočni dio Mediterana, dok su u to područje stigla i dva ruska ratna broda.\nI dok se svjetske sile, po svemu sudeći, pripremaju za vojnu akciju, generalni sekretar Ujedinjenih nacija Ban ki-Mun apeluje na međunarodnu zajednicu da sačeka izvještaj inspektora svjetske organizacije, kojima je dat rok do sjutra da prikupe dokaze.\n“Inspektori će napustiti Siriju do subote ujutro i izvijestiće me čim odu iz zemlje”.\nVojnoj intervenciji u Siriji snažno se protive Rusija i Kina, dok je sirijski predsjednik danas poručio da će se njegova zemlja braniti od bilo kakve agresije.\nUN za diplomatiju, Zapad razmatra napad


Sastanak sa predstavnicima RERC-a iz Prokuplja\nU prostorijama YUROM Centra u Nišu, 18. 11. 2011. godine održan je sastanak predstavnika RERC-a iz Prokuplja i koordinatora projekta. U cilju stvaranja mogućnosti da se RERC pojavi kao aplikant u mnogim projektima koji su interesantni za poboljšanje ekonomskog položaja Roma, odlučeno je da se pokrene postupak zvanične registracije Regionalnog ekonomskog komiteta u Prokuplju. Takodje, dogovoreno je da se u skorijoj budućnosti organizuje sastanak sa članovima RERC-a Pirot radi razmene iskustava.\nOsiguranje participativnog učešća Roma u Evropskim integracijama\nDirektor YUROM Centra i koordinator Lige za dekadu Roma, g-din osman Balić učestvovao je 8. novembra 2011. godine u okviru delegacije Republike Srbije, u radu skupa sa temom Osiguranje participativnog učešća Roma u Evropskim integracijama. Skup je održan pod pokroviteljstvom Jiržija Buzeka, predsednike Evropskog parlamenta, sa ciljem ohrabrivanja država u donošenju Državnih strategija za Rome.\nZnačaj upljavljanja otpadom i reciklaže\nU okviru projekta Osnaživanje Roma za pristup ekonomskim pravima 11. i 12. novembra u Vrnjačkoj Banji je održan trening na temu Značaj upljavljanja otpadom i reciklaže. Trening je vodila gospodja Radmila Vladisavljević, a učestvovalo je 40 Roma iz Topličkog i Pirotskog okruga.


Pala odluka: ukidaju se mere smanjenja penzija donete krajem 2014. – Balkanekspresrb.rs\nPala odluka: ukidaju se mere smanjenja penzija donete krajem 2014.\n25/05/2018 Off By\nVlada Republike Srbije će krajem ove godine usvojiti predlog ukidanja Zakona o privremenom utvrđivanju načine isplate penzija.\nU saopštenju Vlade navodi se da ovom odlukom se ukidaju mere smanjenja penzija donete krajem 2014. godine, kada se Srbija suočavala sa teškim finansijskim problemima i bila blizu bankrota, nakon čega je započeta fiskalna konsolidacija.\nVlada dalje navodi da ukidanjem Zakona biće povećane penzije svima koji imaju primanja iznad 25.000 dinara, dok će penzije koje nisu bile smanjene 2014. biti povećane za pt odsto. Sprovođenjem ove mere za najveći broj penzionera, njih oko jedan milion sa primanjima manjim od 25.000 dinara, penzije će biti veće za 13,3 odsto u odnosu na 2014. godinu.\nDo kraja godine, odnosno kada se ukine Zakon i realizuju povišice, penzije u Srbiji će biti povećane u proseku za 7,2 odsto. Sa ovim merama penzije će u 2019. biti 11,3 odsto više u odnosu na period iz 2014. godine, pre sprovođenja mera fiskalne konsolidacije.(Press Vlada)♦\nDan pripadnika MUP: otkriveno spomen obeležje poginulim policajcima


"Vidimo znake upozorenja za predstojeću zimu. Iako nova varijanta tek treba da bude otkrivena u Njujorku, ona dolazi", kazala je guvernerka Keti Hočul\nGuvernerka Njujorka Keti Hočul izdala je naredbu o uvođenju vanredne situacije zbog cirkulacije delta i novoidentifikovanog omikron soja koronavirusa.\n"Vidimo znake upozorenja za predstojeću zimu. Iako nova varijanta tek treba da bude otkrivena u Njujorku, ona dolazi", rekla je Hočul.\nDeklaracija, koja stupa na snagu 3. decembra, omogućiće saveznoj državi Njujork da nabavi zalihe za borbu protiv pandemije i poveća kapacitete u bolnicama.\nOdluka je donijeta zbog povećanja broja novozaraženih i hospitalizovanih, a u naredbi je navedeno da se država Njujork suočava sa širenjem zaraze kakva nije viđena od aprila 2020. godine, prenosi RTS.\n"Proglašavam vanrednu situaciju za cijelu državu Njujork do 15. januara 2022. godine. Njujork sada doživljava prenos kovida po stopama koje država nije vidjela od aprila 2020. Stopa novih hospitalizacija povećala se tokom prošlog mjeseca na više od 300 novih prijema dnevno", navedeno je u izvršnoj naredbi guvernerke.\nNaredba o vanrednoj situaciji objavljena je samo nekoliko sati nakon što je guvernerka rekla da njena kancelarija pažljivo prati novu varijantu koronavirusa koja je prvi put sekvencionirana u Južnoj Africi ranije ove nedjelje.\nNjujorkkoronavirusKovid-19COVID-19SADomikron sojKeti Hočul


52. Gitarijada | Za media\nZavršena je 52. Gitarijada, a kroz Zaječar u tri dana, koliko je festival trajao, prošlo je oko 100.000 ljudi. Samo treće večeri prema rečima organizatora, bilo je oko 40.000 ljudi na spektakularnom nastupu svetske zvezde Bili Ajdola. Od deset neafirmisanih bendova koji su se ove godine takmičili za titulu najboljeg, pet je ušlo u finale, a pobedu je odneo bend iz Beograda “Aleja Velikana”. Bez...Više\nPročitaj više o Zaječar prestonica rokenrola (VIDEO) + (FOTO)\nALEJA VELIKANA iz Beograda pobednik 52. Gitarijade u Zaječaru\n01.07.2018 - 10:15\nPosle fantastične treće večeri 52. Gitarijade i nastupa, Vacuum-a, Partibrejkersa i zvezde večeri Billy Idola, proglašen je pobednik 52. Gitarijade - bend ALEJA VELIKANA iz Beograda, a nagrada je snimanje albuma. Aleja Velikana iz Beograda, osnovana 2016. godine, a članovi dolaze iz različitih delova Srbije. Svoju muziku opisuju kao mešavinu različitih žanrova, uključujući hip- hop, fank, rege,...Više\nPročitaj više o ALEJA VELIKANA iz Beograda pobednik 52. Gitarijade u Zaječaru\n30.06.2018 - 13:00\nZa treće, finalno veče 52. zaječarske Gitarijade, plasiralo se pet demo bendova koji su svirali prethodne dve večeri; to su čak tri benda iz Beograda - Aleja Velikana, Navy ne obećava i Amnezija, kao i Cornix iz Banja Luke i GMO iz Zaječara. To je odlučio stučni žiri u sastavu: Petar Peca Popović, rokonačelnik 52. Gitarijade i rock kritičar, Nenad Kuzmić, novinar Radio Beograda 202 i Milan...Više\nPročitaj više o U finalu pet demo bendova. Zvezda 52. Gitarijade Billy Idol nastupa od 23 sata\n29.06.2018 - 12:15\nUprkos kiši, najvatreniji ljubitelji roka sinoć su na Kraljevici otpočeli trodnevno druženje na 52. zaječarskoj Gitarijadi. Nastupilo je pet demo bendova polufinalista, a zvezde večeri bili su britanski Saxon i Psihomodo pop iz Zagreba. Večeras, nakon nastupa još pet polufinalista znaće se ko se sutra uveče takmiči za pobednika 52. Gitarijade. U revijalnom delu večeras sviraju Hadži prodane duše...Više\nPročitaj više o Počela 52. zaječarska GITARIJADA\nSAXON najavio dobru svirku na 52. Gitarijadi u Zaječaru (FOTO)\nUoči otvaranja 52. zaječarske Gitarijade, predstavnici medija imali su priliku da na press konferenciji razgovaraju sa Biff Byfordom, frontmenom britanske havy metal grupe SAXON. On je između ostalog rekao da iako su tek pristigli iz Beograda, još nemaju nikakav utisak o Zaječaru, ali očekuju dobar koncert na kome će promovisati poslednji album Thunderbolt i svirati i stare hitove. Smatra da je...Više\nPročitaj više o SAXON najavio dobru svirku na 52. Gitarijadi u Zaječaru (FOTO)\nPočinje velika zaječarska rok fešta - 52. Gitarijada\n28.06.2018 - 12:30\nU Zaječaru večeras počinje 52. Gitarijada, najstarija rokenrol manifestacija na Balkanu. Tokom tri večeri na Kraljevici će nastupiti 10 demo bendova koji će se boriti za titulu pobednika Gitarijade, kao i poznati muzičari iz Srbije, Hrvatske i Engleske. Program počinje u 21 sat nastupom prošlogodišnjih pobednika, grupe KI posle čega će svirati britanski SAXON. Nastup demo bendova - prvih pet...Više\nPročitaj više o Počinje velika zaječarska rok fešta - 52. Gitarijada\nZaječar spreman da primi posetioce 52. Gitarijade, jedini nepoželjan gost je najavljena kiša (VIDEO)\n27.06.2018 - 16:30\nSutra u Zaječaru počinje 52. Gitarijada, najstarija rokenrol manifestacija na Balkanu. Tokom tri večeri na stejdžu na Kraljevici nastupiće 10 demo bendova koji će se boriti za titulu pobednika Gitarijade, kao i poznati muzičari iz Srbije, Hrvatske i Engleske. Sutra, prve večeri Gitarijade, u revijalnom delu nastupiće britanski SAXON, KI, Psihomodopop, kao i Džoni Ranković i Karlians. Uoči početka...Više\nPročitaj više o Zaječar spreman da primi posetioce 52. Gitarijade, jedini nepoželjan gost je najavljena kiša (VIDEO)\nU Zaječaru se vrše velike pripreme pred otvaranje 52. Gitarijade koja će biti održana od 28. do 30. juna na Kraljevici. Ove godine gostuju velika svetska imena poput Bilija Ajdola, grupe Sakson, ali i bendovi iz Srbije i bivše SFRJ. Grad je spreman da dočeka veliki broj gostiju.Više\nPročitaj više o Pripreme za 52. zaječarsku Gitarijadu (VIDEO)\n02.05.2018 - 14:30\nNa današnjem sastanku Organizacionog odbora 52. zaječarske Gitarijade, objavljena su imena bedova koji će svirati u revijalnom delu ovogodišnje manifestacije. Uz Bili Ajdola još jedan poznati rok-sastav iz Velike Britanije nastupiće na Gitarijadi, ali njegovo ime, shodno ugovoru, biće objavljeno nakon uplate 50% novca od cene nastupa, rekao je gradonačelnik i predsednik Organizacionog odbora...Više\nPročitaj više o Organizacioni odbor 52. Gitarijade: Gitarijada dobija svoje mesto na Kraljevici (VIDEO)